biswa921/hiwiki-latest-pages-articles-raw huggingface dataset:
मोटेश्वर महादेव मन्दिर

मोटेश्वर महादेव मंदिर भारत के उत्तरी राज्य उत्तराखण्ड के उधमसिंह नगर जिले के काशीपुर तहसील में स्थित एक मन्दिर है। यहां के चैती मैदान में महादेव नगर के किनारे चैती मंदिर स्थित यह मंदिर महाभारत कालीन बताया जाता है और इसका शिवलिंग बारहवां उप ज्योतिर्लिंग माना जाता है। शिवलिंग की मोटाई अधिक होने के कारण यह मोटेश्वर महादेव मंदिर के नाम से विख्यात है। स्कंद पुराण के अनुसार भगवान शिव ने कहा कि जो भक्त कांवड़ कंधे पर रखकर हरिद्वार से गंगा जल लाकर यहां चढ़ाएगा, उसे मोक्ष मिलेगा। इसी मान्यता के कारण लोग अपनी मन्नत पूरी होने पर यहा लोग कांवड़ चढ़ाते हैं। मोटेश्वर महादेव मंदिर दूसरी मंजिल पर है। इस शिवलिंग के चारों ओर तांबे का फर्श बना है और इसे जागेश्वर के एक कारीगर ने बनाया था। शिवलिंग की मोटाई अधिक होने के कारण इसे कोई अपने दोनों हाथों से घेर नहीं पाता है।
उत्सव
यहां रोजाना सैकड़ों श्रद्धालु पूजा करने आते हैं। हर साल महाशिवरात्रि पर्व पर यहां भव्य मेला लगता है जिसमें उत्तर प्रदेश के मुरादाबाद, रामपुर, बिजनौर, ठाकुरद्वारा से कई श्रद्धालु यहां हर साल कांवड़ चढ़ाने आते हैं। इस अवसर पर एक दिन पहले से मंदिर में भक्तों की लाइन लग जाती है और आधी रात से कांवड़ चढ़नी शुरू हो जाती है। 

मन्दिर
अंगूठाकार|श्री भीमाशंकर ज्योतिर्लिंग (मोटेश्वर महादेव) विग्रह।

मान्यतानुसार यह शिवलिंग स्थापित नहीं है बल्कि जमीन से टिका है। इसे बारहवां उप ज्योतिर्लिंग माना जाता है। कहते हैं कि यह मूल रूप से महाराष्ट्र स्थित भीमाशंकर ज्योतिर्लिंग का ही रूप है। कई लोगों ने इसकी गहराई नापने की कोशिश की लेकिन नहीं नाप सके। लोगों का अनुमान है कि शिवलिंग की गहराई लगभग ३० फुट है। पहले इसका भूतल खुला था किन्तु १९४२-४३ में मंदिर के भूतल में भगदड़ मचने से तीन-चार लोगों की मृत्यु हो गई थी अतः सुरक्षा की दृष्टि से तब से भूतल बंद कर दिया गया। अब ऊपरी मंजिल पर मंदिर है। कहते हैं पहले मंदिर का फर्श शुद्ध पीतल का था। तब एक श्रद्धालु ने उसके स्थान पर जयपुर से बैलगाड़ियों पर संगमर्मर का पत्थर मंगाकर लगवाया और ने पीतल को गलाकर उसका घंटा बनवा कर लगवा दिया। मंदिर की अन्दरूनी दीवारें कई कोणों में बनी हैं। बहुत से श्रद्धालुओं ने कई बार मंदिर का जीर्णोद्धार किया। १९८० में सेठ मूलप्रकाश की मन्नत पूरी होने पर उन्होंने संपूर्ण मंदिर का जीर्णोद्धार कराया।

यहां के पुजारी के अनुसार यह मंदिर द्वापरयुगीन हैं। मान्यता है कि गुरु द्रोणाचार्य गोविषाण में कौरव-पांडवों को शिक्षा दे रहे थे, तभी द्रोणाचार्य को शिवलिंग दिखाई दिया। तब भीम ने वहां पर मंदिर बनाकर द्रोणाचार्य को गुरुदक्षिणा में दिया। किसी समय इस मंदिर को घेरे हुए १२० शिव मंदिर थे। एक गुजराती नागर ब्राह्मण परिवार नौ पीढ़ियों से मंदिर की सेवा कर रहा हैं। उन्हीं के अनुसार बुक्शा जनजाति के लोगों के कुल देवता महादेव हैं। यह भी मान्यता है कि यह शिवलिंग भगवाण राम के जन्म से भी पहले का है और यहां माता सीता ने भी तपस्या, अर्चना की थी।

 सन्दर्भ 

 बाहरी सूत्र 

 
 
 
 
 
 
 
 
 :मोटेश्वर महादेव मन्दिर

 इन्हें भी देखें 

 चैती देवी मन्दिर, काशीपुर

श्रेणी:काशीपुर
श्रेणी:उत्तराखंड के हिन्दू तीर्थ
श्रेणी:महाभारत में स्थान
श्रेणी:उत्तराखण्ड में हिन्दू मन्दिर
श्रेणी:उत्तराखण्ड के तीर्थ
श्रेणी:उधमसिंहनगर जिला
कर्षण मोटर

right|thumb|300px|इस चित्र में PRR DD1 विद्युत रेलगाड़ी के कर्षण मोटर तथा उससे जुड़े अवयव दिखाए गये हैं। स्पष्टता के लिए शेष भाग नहीं दिखाये गये है।
वह विद्युत मोटर जो किसी गाड़ी (जैसे रेलगाड़ी या विद्युत से सड़क पर चलने वाली कोई गाड़ी) को चलाने (propulsion) के लिए उपयोग की जाती है, उसे कर्षण मोटर (traction motor) कहते हैं। 

सबसे पहले कर्षण के लिए डीसी सीरीज मोटर का उपयोग किया गया क्योंकि इसकी विशेषता है कि यह कम चाल पर अधिक बलाघ्र्ण (टॉर्क) उत्पन्न करती है और अधिक चाल पर कम बलाघूर्ण। और यही चीज गाड़ियों के लिए बहुत उपयोगी है (उन्हें कम चाल पर अधिक बलाघुर्ण लगाना पड़ता है और अधिक चाल पर कम बलाघुर्ण)।

बाद में एक फेजी प्रत्यावर्ती धारा से चलने वाला सीरीज मोटर का उपयोग किया गया। रचना की दृष्टि से यह डीसी सीरीज मोटर ही है जो डीसी के बजाय एक-फेजी एसी से चलायी जाती है। चूंकि डॅसी सीरीज मोटर एसी और डीसी दोनों से चलायी जा सकती है, इसलिए इसे 'यूनिवर्सल मोटर' भी कहते हैं। किन्तु प्रत्यावर्ती धारा से चलायी जाने वाली मोटरों की कोर ठोस लोहे की नहीं बनायी  जाती बल्कि पट्टलित लोहे की बनायी जाती है ताकि भंवर धारा तथा हिस्टेरिसिस से होने वाली विद्युत-शक्ति का ह्रास कम किया जा सके।

कर्षण के लिए पहले प्रेरण मोटर तथा तुल्यकालिक मोटर का उपयोग नहीं किया जाता था क्योंकि इनकी बलाघूर्ण-चाल वैशिष्ट्य इस कार्य के लिए उपयुक्त नहीं था। किन्तु उत्कृष्ट अर्धचालक युक्तियों के आ जाने से और डिजिटल इलेक्ट्रॉनिकी में अत्यन्त विकास के परिणामस्वरूप अब परिवर्तनशील चाल ड्राइव का विकास हो गया है जिसके साथ अब ये मोटरें भी कर्षण के काम में आने लगीं हैं।

श्रेणी:विद्युत मोटर
बेल्लन घर्षण

right|thumb|300px|विभिन्न प्रकार की बेल्लन-गतियाँ
right|thumb|300px|
right|thumb|300px|
बेल्लन प्रतिरोध (Rolling resistance) या बेल्लन घर्षण (rolling friction या rolling drag) वह बल है जो किसी ऐसी वस्तु पर लगता है जो किसी तल पर बेलन्नी गति (रोलिंग मोशन) कर रही हो, न कि सर्पी गति (स्लाइडिंग मोसन)। उदाहरण के लिए, सड़क पर चलती हुई सायकिल या रेल पर चलती हुई रेलगाड़ी पर बेल्लनी घर्षण ही लगता है।

इन्हें भी देखें
घर्षण
कर्षण मोटर
विद्युत कर्षण

श्रेणी:बल
अभिषेक शर्मा

अभिषेक शर्मा (जन्म ०४ सितंबर २०००) एक भारतीय क्रिकेट खिलाड़ी है। इन्होंने २५ फरवरी २०१७ को २०१६-१७ विजय हजारे ट्रॉफी में  पंजाब के लिए अपने लिस्ट ए क्रिकेट की शुरुआत की। इन्होंने ६ अक्टूबर २०१७ को रणजी ट्रॉफी 2017-18 में पंजाब के लिए अपना पहला प्रथम श्रेणी क्रिकेट मैच खेला था। दिसंबर २०१७ में, उन्हें न्यूजीलैंड में आयोजित 2018 आईसीसी अंडर-19 क्रिकेट विश्व कप के लिए भारत की टीम में शामिल किया गया था। इन्होंने अपने आईपीएल के पहले ही मैच में रॉयल चैलेंजर्स बैंगलोर के खिलाफ ४६ रनों की नाबाद पारी खेली थी। अभिषेक ने दिल्ली कैपिटल्स  से अपना आईपीएल का डेब्यू किया था. जब की 2018 में अभिषेक को सनराइज़र्स हैदराबाद ने खरीद लिए अब अभिषेक सनराइज़र्स हैदराबाद की तरफ से आईपीएल खेल रहे है

सन्दर्भ

श्रेणी:2000 में जन्मे लोग
श्रेणी:जीवित लोग
श्रेणी:हरफनमौला खिलाड़ी
श्रेणी:अमृतसर के लोग
श्रेणी:बाएं हाथ के बल्लेबाज
श्रेणी:दिल्ली डेयरडेविल्स के क्रिकेट खिलाड़ी
तहर्रूश

thumb|right|400px|तहरिर स्क्वेर, जहां सैकड़ों महिलाओं का यौन उत्पीड़न किया गया था
तहर्रूश (तहर्रुश) का अर्थ उत्पीड़न  होता है। जब किसी  समुदाय या भीड़ द्वारा ये  किया जाए तो इसे "तहर्रुश जमाई" कहा जाता है। ये एक अरबी शब्द है।

तहर्रूश गेमिया: सार्वजनिक रूप से महिलाओं के सामूहिक यौन हमले को मिस्र में 2005 से प्रलेखित किया गया है, जब मिस्र के सुरक्षा बलों और उनके एजेंटों पर 25 मई को तहरीर स्क्वायर , काहिरा में एक राजनीतिक प्रदर्शन के दौरान महिला प्रदर्शनकारियों के खिलाफ इसे हथियार के रूप में इस्तेमाल करने का आरोप लगाया गया था।Patrick Kingsley, "80 sexual assaults in one day – the other story of Tahrir Square", The Guardian, 5 July 2013. अरबी शब्द है, जिसका अर्थ है ‘सामूहिक बलात्कार करना’। आधुनिक समय में ये सबसे पहले 2005 में मिस्र में देखने को मिला। तहर्रूश के अन्तर्गत सार्वजनिक स्थान कलड़कियों को निशाना बनाते हैं।  इस खेल में सबसे पहले लड़के एक घेरा बनाकर अकेली लड़की को घेर लेते हैं फिर अन्दर वाले घेरे में मौजूद लड़के लड़की का यौन शोषण करते हैं जब कि बाहरी घेरे वाले लड़के भीड़ को दूर रखते हैं।

 भाषा 
तहर्रूश का अर्थ उत्पीड़न होता है। ये एक अरबी शब्द है।

सन्दर्भ

 बाह्य कड़ियाँ 

 तहर्रूश खलते लड़के
 समाचार वाहिनी में
 भारत में प्रचलन
 युरोप में प्रचलन

श्रेणी:महिला उत्पीड़न
श्रेणी:कुप्रथा
श्रेणी:अरबी शब्द
डीजल रेल-इंजन

right|thumb|300px|जर्मनी का एक डीजल रेल-इंजन
डीजल रेल-इंजन (diesel locomotive) का मुख्य गतिकारक (मूवर), डीजल इंजन होता है। अनेक प्रकार के डीजल रेल-इंजन विकसित किए गये हैं, जिनमें आपस में मुख्य अन्तर यह होता है कि अन्ततः इअंजन मे पहियों को यांत्रिक शक्ति किस विधि से दी जाती है। उदाहरण के लिए आजकल के डिजल रेल-इंजनों में जो डीजल-इंजन होता है उससे एक विद्युत जनित्र चलाया जाता है जिससे प्राप्त विद्युत एक विद्युत मोटर को चलाती है और  उससे पहिए घुमाए जाते हैं।

इन्हें भी देखें
डीजल इंजन
विद्युत कर्षण

श्रेणी:रेलगाड़ी
राष्ट्रीय किसान मंच

राष्ट्रीय किसान मंच किसानों के हक की आवाज को बुलंद करने वाला संगठन है। यह देश के किसानों की मदद करने के लिए प्रतिबद्ध है।राष्ट्रीय किसान मंच स्वर्गीय प्रधानमंत्री विश्वनाथ प्रताप  सिंह जी को अपना आदर्श मानता है और इसके अध्यक्ष शेखर दीक्षित है देश मे महाराष्ट्र ,मध्य प्रदेश , उत्तर प्रदेश ,बिहार ,पश्चिम बंगाल , राजस्थान , छत्तीसगढ़ और दिल्ली मे इसकी इकाइयाँ कार्यरत है ।

राष्ट्रीय किसान मंच का गठन ६ फ़रवरी सन २०१८ मे किसानो के लिए काम कर रहे समाजसेवी श्री शेखर दीक्षित ने किया । २००३ से पूर्व प्रधानमंत्री स्वर्गीय विश्वनाथ प्रताप सिंह जी के साथ शेखर जी ने किसानो के हक़ के लिए यात्रा प्रारम्भ की उनके साथ निरन्तर जन मोर्चा और किसान मंच के माध्यम से समाज से छूटे हुए एवं पिछड़ें लोगों के लिए और ग़रीब किसानो के हक़ की लड़ाई निरन्तर लड़ी परन्तु २००८ मे विश्वनाथ जी के निधन के साथ ही लड़ाई कमज़ोर पड़ गयी पुनः २०१० मे किसानो के बीच जाकर किसान मंच के माध्यम से किसानो के लिए कार्य करना शुरू किया लेकिन आंदोलनो को लड़ने के लिए जब यह अहसास हुआ की संवेधानिक लड़ाई के लिए इसको नयी दिशा दी जाय तो ६ फ़रवरी २०१८ को सभी सक्रिय सदस्यों की अनुमति से इसका सवेधानिक गठन हुआ ।।

 राष्ट्रीय किसान मंच की यात्रा 
वर्तमान राष्ट्रीय किसान मंच अध्यक्ष शेखर दीक्षित की मुलाक़ात, 7 अप्रैल 2003 को नागपुर में, राजा मांडा स्वर्गीय वी. पी. सिंह से हुई। इस मुलाकात के बाद स्व• वीपी सिंह और शेखर दीक्षित के नेतृत्व में किसानों के हक़ के लिए कई आंदोलन किये गए। राष्ट्रीय किसान मंच की ओर से किए गये महत्वपूर्ण आन्दोलनों में रिलायंस इंडस्ट्रीज के खिलाफ वह आन्दोलन प्रमुख रूप से शामिल है, जिसमें रिलायंस की ओर से दादरी में किसानों की जमीनों का अवैध तरीके से भूमि अधिग्रहण किया गया। जिसमें राष्ट्रीय किसान मंच ने हजारों किसानों के साथ आन्दोलन छेड़ा और किसानों की जमीनों को मुक्त कराया. इसके अलावा राष्ट्रीय किसान मंच ने दिल्ली में झुग्गी-झोपड़ी के बच्चों के अस्तित्व की लड़ाई लड़ी और उन्हें उनका अधिकार दिलाया. 2006 में किसान विरोधी ताकतों के खिलाफ 17 पार्टियों को मिलाकर जनमोर्चा का गठन किया गया. 2008 में वी. पी. सिंह के निधन के बाद उनके बेटे धंनजय सिंह ने जनमोर्चा का विलय कांग्रेस में कर दिया. 2009 में किसानों की लड़ाई के लिए राष्ट्रीय किसान मंच की ओर से तमाम किसान नेताओं को एक मंच पर लाया गया. 2009 में राष्ट्रीय किसान मंच के ढाई लाख सक्रिय सदस्य हो गये. 2012 में किसान मंच को पूर्व जनरल वी.के. सिंह का और 2013 में अन्ना हजारे का समर्थन मिला। 2014 में भ्रष्टाचार के खिलाफ राष्ट्रीय किसान मंच के आंदोलन में सबका साथ मिला। 2016 में राष्ट्रीय किसान मंच की ओर से भूमि अधिग्रहण बिल संसोधन का विरोध किया गया। किसान ऋणमाफी योजना लागू करवाने के लिए 2017 के उत्तर प्रदेश विधानसभा चुनाव में उत्तर प्रदेश और उत्तराखंड कांग्रेस को समर्थन दिया। 2018 में किसानों के हितों के लिए चीनी मिलों, भूमि अधिग्रहण, पानी की समस्या को लेकर संघर्ष किया। 6 फरवरी 2018 को लीगल बॉडी का निर्माण कर राष्ट्रीय किसान मंच नाम से किसानों के लिए संवैधानिक लड़ाई की शुरुआत की गयी।
रेलवे की २५ किलोवोल्ट विद्युत प्रणाली

आजकल पूरे विश्व में विद्युत रेलगाड़ियों को चलाने के लिए २५ हजार वोल्ट की प्रत्यावर्ती धारा का उपयोग किया जाता है। यह प्रणाली विशेषतः अधिक वेग से चलने वाली गाडियों के लिए विशेष उपयोगी है। भारत में इसी का थोड़ा सा परिवरिति रूप का उपयोग किया जाता है जो '2 x 25 kV आटोट्रान्सफोर्मर प्रणाली' कहलाती है। (सामने का चित्र देखें)

thumb|500px|

श्रेणी:रेलवे की विद्युत प्रणाली
लॉरेंज बल

right|thumb|300px|किसी चुम्बकीय क्षेत्र में गतिमान आवेश पर लगने वाला बल
right|thumb|300px| एक चुम्बकीय क्षेत्र में गतिमान चुम्बकीय क्षेत्र पर लगने वाला लॉरेन्स बल और उसकी दिशा
भौतिकी (विशेषतः विद्युत चुम्बकीकी) में लॉरेंज बल बिन्दु-आवेश पर वैद्युत-चुम्बकीय क्षेत्र में लगने वाले व बलों का मिश्रित रूप है।*लॉरेंज बल पर इण्ट्रेक्टिव जावा टूटोरियल, राष्ट्रीय उच्च चुम्बकीय क्षेत्र (अँग्रेजी) 

q आवेश का v वेग से गतिशिल कण विद्युत क्षेत्र और चुंबकीय क्षेत्र B में एक शक्ति का अनुभव करता है-
 
यदि एक आवेश q, वेग v  किसी बाह्य चुम्बकीय क्षेत्र B में प्रवेश करता है तो उस पर गति की दिशा तथा चुम्बकीय क्षेत्र की दिशा दोनों के लम्बवत एक बल लगता है लॉरेंज बल कहते हैं । 
इसे वेक्टर के रूप में 
F= q [E(r) + v × B(r)] = F (विद्युत) + F (चुम्बकीय)
जब कोई विद्युत आवेश एक चुम्बकीय क्षेत्र में गति करते हुए पृवेश करता  है तो उस पर एक बल कार्य करता है लारेंज बल कहलाता है।
यदि चुम्बकीय क्षेत्र B में θ° पर झुके चालक में q कूलाम आवेश दिया जाये और वह V वेग से गतिमान हो तो आवेश पर आरोपित बल 
F= qVB sinθ''' होगा ।

सन्दर्भ

श्रेणी:विद्युत चुम्बकत्व
पराशक्ति

अंगूठाकार|347x347पिक्सेल|शिवलिंग का निचला हिस्सा पराशक्ति का  प्रतिनिधित्व करता है 
पराशक्ति  भगवान शिव के तीन पहलुओं में से एक है। इसका अर्थ "सर्वोच्च ऊर्जा" या "श्रेष्ठ शक्ति" है। शैव सिद्धांत के अनुसार जो शैव सम्प्रदाय का हिस्सा है; पराशक्ति सर्वव्यापी, शुद्ध चेतना, सर्वोच्च शक्ति है और समस्त वस्तुओं का मूल पदार्थ है। शैव सम्प्रदाय हिंदू धर्म के 4 प्रमुख संप्रदाय में से एक है। परशिव के विपरीत पराशक्ति का आकार है (परशिव निराकार है)। भगवान शिव के अन्य दो पहलु परशिव और परमेश्वर हैं। 

शिवलिंग का निचला हिस्सा पराशक्ति का प्रतिनिधित्व करता है जबकि ऊपरी हिस्सा (अंडाकार भाग) परशिव का प्रतिनिधित्व करता है।

 यह भी देखें 

 परशिव
 परमेश्वर

 संदर्भ 

श्रेणी:हिन्दू धर्म
श्रेणी:हिन्दू धर्म आधार
बंगबंधु-1

बांगबंधु-1 या बीडी-1 (Bangabandhu-1 or BD)  पहला बांग्लादेशी भू-स्थिर संचार उपग्रह है। इसे 11 मई, 2018 को लॉन्च किया गया था। इस परियोजना को बांग्लादेश दूरसंचार नियामक आयोग (बीटीआरसी) द्वारा कार्यान्वित की जा रही है और इसे फाल्कन 9 ब्लॉक 5 रॉकेट द्वारा लॉन्च किया है।

  अवलोकन 
शुरुआत मे  बंगबंधु-1 उपग्रह को बांग्लादेश के विजय दिवस का जश्न मनाने के लिए 17 दिसंबर, 2017 को एरियान 5 रॉकेट पर लॉन्च होने की योजना बनाई गई थी। 7 दिसंबर, 2017 तारीख के लिए एरियान स्पेस से लॉन्च गारंटी की कमी के बाद, बीटीआरसी ने एरियान 5  बजाय फाल्कन 9 लॉन्च वाहन चुना।http://spacenews.com/how-bangladesh-became-spacexs-first-block-5-falcon-9-customer/ उपग्रह 119.1 डिग्री पूर्व रेखांश भूगर्भीय स्लॉट पर स्थित होने की उम्मीद है। इसका नाम राष्ट्र के पिता बांगबंधु शेख मुजीबुर रहमान के नाम पर रखा गया है।  यह थाल्स एलनिया स्पेस द्वारा डिज़ाइन और निर्मित है और इसका लॉन्च प्रदाता स्पेसएक्स है। 2015 में उपग्रह की कुल लागत 248 मिलियन अमेरिकी डॉलर होने का अनुमान था। जिसमे एचएसबीसी होल्डिंग्स पीएलसी से $188.7 मिलियन ऋण के माध्यम से वित्त पोषित है। बंगबंधु उपग्रह -1 में कुल 40 क्यू-बैंड और सी-बैंड ट्रांसपोंडर हैं जिनमें 1600 मेगाहर्ट्ज की क्षमता है। इस उपग्रह के 15 साल से अधिक चलने की उम्मीद है। यह उपग्रह भारत,  नेपाल, भूटान, श्रीलंका, फिलीपींस और इंडोनेशिया सहित बांग्लादेश और उसके आस-पास के जल क्षेत्र पर क्यू-बैंड से कवरेज करेगा। यह सभी उपरोक्त क्षेत्रों के लिए सी-बैंड कवरेज भी कर सकता है।

लॉन्च
thumb|left|बंगबंधु  उपग्रह-1 लॉन्च
बंगबंधु  उपग्रह-1 को 11 मई, 2018 को 20:14 यूटीसी पर स्पेसएक्स के फाल्कन 9 लॉन्च वाहन पर लॉन्च किया गया था। यह रॉकेट के नए ब्लॉक 5 मॉडल का उपयोग करके लॉन्च होने वाला पहला पेलोड है।

उपग्रह को मूल रूप से 10 मई, 2018 को लॉन्च करने के लिए तैयार किया गया था। हालांकि, पेलोड ले जाने वाले रॉकेट ने स्वचालित लॉन्च रद्द ट्रिगर किया था। इसके तुरंत बाद, रॉकेट लॉन्च को  अगले 24 घंटे  के धकेल दिया गया था और अंततः 11 मई, 2018 को इसे लॉन्च किया गया था। 

उपग्रह लॉन्च करने के बाद, 12 मई, 2018 को बांग्लादेश ने टेस्ट सिग्नल प्राप्त करना शुरू कर दिया। उपग्रह को नियंत्रित करने के लिए बांग्लादेश द्वारा गाजीपुर में एक ग्राउंड स्टेशन बनाया गया है। रंगमती में एक बैकअप ग्राउंड स्टेशन भी बनाया गया है।

इन्हें भी देखें
 अंतरिक्ष और रिमोट सेंसिंग अनुसंधान संगठन

सन्दर्भ

श्रेणी:संचार उपग्रह
श्रेणी:बांग्लादेशी उपग्रह
श्रेणी:बांग्लादेश
श्रेणी:प्रोजेक्ट टाइगर लेख प्रतियोगिता के अंतर्गत बनाए गए लेख
परशिव

अंगूठाकार|शिवलिंग का ऊपरी हिस्सा (अंडाकार भाग) परशिव का प्रतिनिधित्व करता है
परशिव भगवान शिव के तीन पहलुओं में से एक है। शैव सिद्धांत के अनुसार जो शैव सम्प्रदाय का हिस्सा है; परशिव संपूर्ण वास्तविकता (अतत्त्व) है जो मानव समझ और समस्त विशेषताओं से परे है।  इस पहलू में भगवान शिव शाश्वत, निराकार (बिना आकार के) और अनंत हैं। शैव सम्प्रदाय धर्मशास्त्र के अनुसार, परशिव इस ब्रह्मांड के समस्त वस्तुओं का स्रोत और मंज़िल है। शैव सम्प्रदाय के परशिव का सिद्धान्त, वैष्णव सम्प्रदाय के 'महाविष्णु' के सिद्धान्त, शाक्त सम्प्रदाय के 'आदि पराशक्ति' के सिद्धान्त, एवं स्मार्त सम्प्रदाय के 'निर्गुण ब्रह्म/परब्रह्म' सिद्धान्त जैसा है। शैव सिद्धांत के अनुसार भगवान शिव के अन्य दो पहलु पराशक्ति और परमेश्वर हैं। 

शिवलिंग का निचला हिस्सा पराशक्ति का प्रतिनिधित्व करता है जबकि ऊपरी हिस्सा (अंडाकार भाग) परशिव का प्रतिनिधित्व करता है। परशिव शैव दर्शन के 36 तत्त्वों से परे है।

श्रेणी:लेख जिनमें July 2009 से स्रोतहीन कथन हैं
श्रेणी:सभी लेख जिनमें स्रोतहीन कथन हैं

 यह भी देखें 

 पराशक्ति
 परमेश्वर
 ब्रह्म

 संदर्भ 

श्रेणी:शैव
वालीद अल-हुसेनी

वालीद अल-हुसेनी एक फिलिस्तीनी, निबंधकार, लेखक और ब्लॉगर है। अक्टूबर 2010 में, फिलीस्तीनी अथॉरिटी ने उन्हें फेसबुक पर और ब्लॉग पोस्ट में इस्लाम के खिलाफ कथित रूप से निंदा करने के लिए गिरफ्तार किया; उनकी गिरफ्तारी ने अंतर्राष्ट्रीय ध्यान आकर्षित किया। बाद में वह फ्रांस से बच निकला, जहां उन्होंने सफलतापूर्वक शरण के लिए आवेदन किया। 2013 में, उन्होंने फ्रांस के पूर्व मुसलमानों की परिषद की स्थापना की, और 2015 में उन्होंने अपनी पहली पुस्तक, ब्लैस्फेमेटर लिखा! : अपने अनुभवों के बारे में लेस prisons डी अल्लाह।

 ग्रन्थसूची 
thumb|Maryam Namazie interviews Al-Husseini about Blasphémateur (2016).
Blasphémateur ! : les prisons d'Allah, 2015, Grasset ()
English translation: 
Une trahison française : Les collaborationnistes de l'islam radical devoilés ("A French Treason: The Collaborators of Radical Islam Unveiled"), 2017, Éditions Ring 

बाहरी कड़ियाँ
छेना झिल्ली

छेना झिलि () भारत के ओडिशा राज्य की एक लोकप्रिय मिठाई है। यह टेल हुए पनीर और चीनी सिरप से तैयार किया जाता है। कहा जाता है कि जिस व्यक्ति ने इस मिठाई की शुरुआत की अर्थात पहली बार बनाई वह पुरी ज़िले के निमापड़ा के श्याम सुंदरपुर गाँव से आर्त साहू था।

बनाने की सामग्री
 भारतीय  पनीर - 400 ग्राम
 चीनी - 2 कप
 गेहूं का आटा - 2 चम्मच
 इलायची पाउडर - ½ छोटा चम्मच
 शुद्ध घी -500 मिलीलीटर

 इन्हें भी देखें 
 निमापड़ा

सन्दर्भ

श्रेणी:भारतीय मिठाइयाँ
श्रेणी:उड़िया खाना
श्रेणी:पुरी ज़िला
दलिया सीरा

दलित सीरा राजस्थान और गुजरात का एक मीठा पकवान या मिठाई है। यह पके हुए गेहूं के साथ तैयार किया जाता है, जिसे सिर्फ दलिया भी कहा जाता है। 

और ये भी पढ़ें:- गेहूं का दलिया खाने के 7 बड़े फायदे

सामग्री
दलिया का सीरा में निम्न सामग्री की जरुरत पड़ती है, पके हुए गेहूं (दलिया), गुड़, मक्खन ( घी ), पानी, दूध, इलायची पाउडर (इलाइची), छोटे नारियल के टुकड़े।

बनाने की विधि

दलिया का सीरा बनाने में एक कढाई में घी डालकर उसमें दलिया को भूनना पड़ता है और तब तक भूना जाता है जब तक उसका रंग सुनहरा न हो जाए। फिर उसमें पानी डालकर आंच आने का इंतजार करना पड़ता है। इसके बाद इसमें गुड़ या चीनी डाल दी जाती है। ज्यादा स्वादिष्ट के लिए इलायची औरनारियल के टुकड़े भी मिला सकते है।

सन्दर्भ

श्रेणी:भारतीय मिठाइयाँ
श्रेणी:भारतीय खाना
श्रेणी:राजस्थानी खाना
श्रेणी:गुजराती खाना
बेल्जियम राष्ट्रीय फुटबॉल टीम

बेल्जियम राष्ट्रीय फुटबॉल टीम (डच: बेल्जिश वॉयटेबलेलफ्टल, फ्रांसीसी: एक्विप डी बेल्जिक डी फुटबॉल, जर्मन: बेल्जिसचे फुस्बेलनेशनलमैनस्काफ्ट) ने आधिकारिक तौर पर 1 9 04 में अपने पहले मैच के बाद से एसोसिएशन फुटबॉल में बेल्जियम का प्रतिनिधित्व किया था। टीम फीफा के वैश्विक क्षेत्राधिकार के अधीन है और शासित है यूरोप में यूईएफए द्वारा- दोनों बेल्जियम टीम के पर्यवेक्षण निकाय, रॉयल बेल्जियम फुटबॉल एसोसिएशन (आरबीएफए) द्वारा सह-स्थापित किए गए थे। 1 9 20 से 1 9 38 तक, 1 9 70 से 2002 तक, और फिर से 2014 के बाद से, उच्चतम अंतरराष्ट्रीय स्तर पर नियमित बेल्जियम प्रतिनिधित्व की अवधि, अधिकतर असफल योग्यता राउंड के साथ बदल गई है। बेल्जियम के अधिकांश घरेलू खेलों ब्रसेल्स में किंग बाउडौइन स्टेडियम में खेले जाते हैं।

बेल्जियम की राष्ट्रीय टीम ने तीन चौथाई प्रमुख फुटबॉल प्रतियोगिताओं में भाग लिया है। यह बारह फीफा विश्व कप और पांच यूईएफए यूरोपीय फुटबॉल चैम्पियनशिप के अंत चरणों में दिखाई दिया, और उन्होंने 1 9 20 ओलंपिक टूर्नामेंट सहित तीन ओलंपिक फुटबॉल टूर्नामेंटों में शामिल किया। अन्य उल्लेखनीय प्रदर्शन चार विश्वव्यापी विश्व चैंपियन-वेस्ट जर्मनी, ब्राजील, अर्जेंटीना और फ्रांस के बीच-1 9 54 और 2002 के बीच जीत रहे हैं। बेल्जियम में अपने डिक के साथ लंबे समय से फुटबॉल प्रतिद्वंद्वियों हैं

 फीफा वर्ल्ड कप २०१८ के लिए बेल्जियम टीम 
बेल्जियम टीम इस प्रकार है..

गोलकीपर - कोएन कैस्ट्रल्स, थिबॉट कर्टोइस, साइमन मिग्नोलेट

डिफेंडर - टोबी एल्डरवेरेल्ड, लॉरेन सीमान, लीडर डेंडनकर, विन्सेंट कॉम्पनी, थॉमस वर्मालेन, जन वर्टोंगेन

मिडफील्डर - यैनिक कैरास्को, केविन डी ब्रुने, माउस डेमबेले, मारौएन फेलेनी, थोरगन हैजर, एंथनी लिंबोम्बे, थॉमस मीनीयर, राधा नाइंगगोलन, यूरी टिलेमैन, एक्सेल विटल

फॉरवर्ड:  - मिची बटशूयी, ईडन हैजर, रोमेलु लुकाकू, ड्रॉज़ मेर्टेंस
लोकप्रिय गोपीनाथ बरदलै अंतर्राष्ट्रीय विमानक्षेत्र

पुनर्प्रेषित लोकप्रिय गोपीनाथ बारदोलोई अन्तरराष्ट्रीय विमानक्षेत्र
पूर्ण विराम

संस्कृत, हिन्दी और अन्य भारतीय भाषाओं में वाक्य के अन्त में (प्रश्नवाचक वाक्यों को छोड़कर) जो विराम चिह्न उपयोग में लाया जाता है उसे पूर्ण विराम कहते हैं। हिन्दी में इसे 'खड़ी पाई' भी कहते हैं। देवनागरी लिपि में इसके लिए (।) चिह्न का प्रयोग होता है।  

कुछ लोग एवं प्रकाशन इसके स्थान पर रोमन 'फुल स्टॉप' (.) का भी प्रयोग करते हैं। किन्तु यह तर्कसंगत नहीं है। कुछ लोग इसे देवनागरी लिपि की परम्परा और वैज्ञानिकता से छेड़-छाड़ करने के बराबर मानते है। देवनागरी लिपि की वर्णमाला को देखने से स्पष्ट हो जाता है कि उसमें सर्वत्र खड़ी पाई का ही बोलबाला है। लगभग हर वर्ण में खड़ी पाई या तो पूर्ण रूप से विद्यमान है अथवा आंशिक रूप से। विद्वानों का यहां तक मत है कि हिंदी का एक नाम खड़ी बोली इसलिए है क्योंकि इसमें खड़ी पाई सभी जगह पाई जाती है। इसलिए खड़ी पाई देवनागरी लिपि की प्रकृति के अनुकूल है। इसे ही विराम चिह्न के लिए प्रयोग किया जाना चाहिए।

खड़ी पाई के पक्ष में एक अन्य बात भी है। केवल यही एक हिंदी का अपना विराम चिह्न है, बाकी सब अंग्रेजी के हैं। तब फिर उसे क्यों छोड़ा जाए। फुल स्टॉप्प का प्रयोग न करने के पक्ष में एक ठोस तर्क यह भी  है कि हिंदी में 'बिंदी' का बहुत अधिक उपयोग होता है - नुक्ता के रूप में, बहुवचन सूचित करने के लिए, दशमलव चिह्न के रूप में, और ङ जैसे कुछ अक्षरों में तो वह पहले से ही विद्यमान है। इस तरह हिंदी में बिंदी शब्द के आगे, पीछे, ऊपर, नीचे, सभी जगह लगाई जाती है। अब विराम चिह्न के लिए भी उसका उपयोग करने से भारी गड़बड़ी फैल जाएगी।

दूसरी बात कंप्यूटर स्क्रीन पर उसके ठीक से दिखने से संबंधित है। बहुत कम पिक्सेल आकार में बिंदी ठीक से नहीं दिखाई देती है अथवा उसके आस-पास के पिक्सलों में वह विलीन हो जाती है। इसलिए बहुत छोटे टाइप साइसों में 'हिंदी', 'पढ़', आदि की बिंदी दिखाई ही नहीं देती। यदि हम विराम चिह्न के लिए भी बिंदी का प्रयोग करने लगें, तो बहुत छोटे टाइपसाइसों में यह पता ही नहीं चल पाएगा कि वाक्य कहां समाप्त हो रहा है।

इन्हें भी देखें
विराम चिह्न
विराम या हलन्त

श्रेणी:व्याकरण
ईश्वरचंद्र गुप्त

ईश्वरचन्द्रगुप्त (; मार्च 1812 – 23 जनवरी 1859) भारत के एक प्रसिद्ध बांग्ला कवि एवं लेखक थे। उनका जन्म कंचनपारा में हुआ था जो बंगाल के उत्तरी २४ परगना जिला में है।

सन्दर्भ

श्रेणी:बांग्ला कवि
औरंगजेब का मकबरा

अंगूठाकार|औरंगजेब का मकबरा
अंतिम प्रभावशाली मुगल बादशाह औरंगजेब आलमगीर का मकबरा,"Aurangzeb" Encyclopædia Britannica. Retrieved 21 March 2015. खुल्दाबाद, औरंगाबाद जिला, महाराष्ट्र, भारत में स्थित है। अन्य मुगल मकबरों के उल्लेखनीय विपरीत, जो मुगल वास्तुकला के बड़े स्मारक हैं, जिसमें ताजमहल भी शामिल है, औरंगज़ेब को उनके अपने निर्देश पर एक अचिह्नित कब्र में दफनाया गया है।, दरगाह या ज़ैनुद्दीन शिराज़ी के दरगाह के परिसर में।

 इतिहास 
औरंगजेब (4 नवंबर 1618 - 3 मार्च 1707), छठे मुगल सम्राट, आधी शताब्दी तक अधिकांश भारतीय उपमहाद्वीप पर शासन किया, जब तक कि 3 मार्च 1707 को उसकी मृत्यु नहीं हो गई। उसकी इच्छा के अनुसार, उन्हे शेख ज़ैनुद्दीन की दरगाह,के पास में दफनाया गया था। जो की एक सूफी एवं "आध्यात्मिक और धार्मिक शिक्षक" भी थे।

 स्थान 
मकबरा औरंगाबाद जिले के खुल्दाबाद शहर में स्थित है, औरंगाबाद शहर से 
यह शेख जैनुद्दीन साहब की दरगाह के परिसर के दक्षिण-पूर्वी कोने में स्थित है।

thumb|Aurangzeb's Tomb, with marble jaali (latticed screen) around it.

 विवरण 
औरंगज़ेब की मृत्यु 3 मार्च 1707 में अहमदनगर में हुई थी। उनके बेटे आज़म शाह और उनकी बेटी ज़ीनत-उन-निसा बेगम के पिता के शिविर में पहुंचने के बाद उनके शव को खुल्दाबाद ले जाया गया।

मकबरे के ऊपर लाल पत्थर से बना एक चबूतरा है, जिसकी लंबाई तीन गज से भी कम है। बीच में एक "गुहा" भी है जो "कुछ अंगुलियों" को मापता है। अपनी बहन जहाँआरा बेगम की कब्र से प्रेरित होकर, मकबरे को मिट्टी से ढक दिया गया है जिस पर जड़ी-बूटियां उगती हैं। उनके दफनाने के बाद, औरंगजेब को मरणोपरांत "खुल्द-माकन" ("वह जिसका निवास अनंत काल में है") की उपाधि दी गई थी। लॉर्ड कर्जन ने बाद में इस स्थल को संगमरमर से ढक दिया और इसे "छिद्रित संगमरमर की स्क्रीन" से घेर दिया। मकबरे की छत "आकाश की तिजोरी" से है। प्रवेश द्वार और गुंबददार बरामदा 1760 में जोड़े गए थे।

औरंगजेब ने अपने अंतिम वर्षों के दौरान टोपियां सिलकर अपने दफन स्थान के लिए भुगतान किया और इसकी कीमत केवल 14 रुपये और 12 आना थी। मकबरा "औरंगज़ेब की अपनी इच्छाओं को ध्यान में रखते हुए उल्लेखनीय रूप से सरल" है। औरंगजेब का पूरा नाम मकबरे के एक कोने में स्थित संगमरमर की प्लेट पर लिखा हुआ है।

दरगाह में पहले हैदराबाद के निजाम, आसफ जाह I, उनके बेटे नासिर जंग, और औरंगजेब के बेटे मोहम्मद आज़म शाह और उनकी पत्नी।

 साहित्य में 

उनके काव्य चित्रण में, औरंगज़ेबे का मकबरा, लेटिटिया एलिजाबेथ लैंडन उस उत्कीर्णन से भ्रमित हो सकता है जो उसे दिया गया था (सैमुअल प्राउट की एक पेंटिंग से), क्योंकि इसमें वह न्यायोचित ठहराती है शक्तिशाली कब्रों का निर्माण हैं।

सन्दर्भ

बाहरी कड़ियाँ

 औरंगजेब का मकबरा

श्रेणी:मुगल वास्तुकला
यरूशलम में संयुक्त राज्य अमेरिका दूतावास

यरूशलम में संयुक्त राज्य अमेरिका का दूतावास इजराइल और संयुक्त राज्य अमेरिका का राजनयिक मिशन है।
इतिहास
14 मई, 2018 को इज़राइल की 70 वीं वर्षगांठ पर दूतावास यरूशलम में  खोला गया।. इसे अमेरिकी राष्ट्रपति डोनाल्ड ट्रम्प प्रशासन द्वारा तेल अवीव से स्थानांतरित किया गया था।
यह कदम 23 अक्टूबर, 1995 के यरूशलम दूतावास अधिनियम के पारित होने के 23 साल बाद आया था, जिसने 31 मई 1 999 को इस कदम के लिए समय सीमा तय की थी। क्लिंटन, बुश और ओबामा प्रशासन ने सभी ने इस कदम को स्थगित कर दिया था। यूजीन कोंटोरोविच ने दावा किया कि इस क्षेत्र में अमेरिकी दूतावास को स्थानांतरित करने का निर्णय संयुक्त राज्य अमेरिका के लिए इजराइल की संप्रभुता को मान्यता दे रहा है, जिसने यरूशलम पर 1967 में छह दिनों के युद्ध में कब्जा कर लिया था।.

प्रभाव
फिलिस्तीनी अधिकारियों ने चेतावनी दी कि इससे "निष्क्रिय युद्ध" और हिंसक विरोध हो सकती है।. दूतावास का उद्घाटन 2018 गाजा सीमा विरोध के सबसे खतरनाक दिन के दौरान हुआ, जिसमें 57 से अधिक फिलिस्तीनियों की मौत हो गई थी।.

अमेरिका ने कई अन्य देशों को अपने दूतावासों को यरूशलेम ले जाने का इरादा घोषित करने का नेतृत्व किया। अमेरिकी दूतावास खोले जाने के दो दिन बाद, ग्वाटेमाला ने यरूशलेम में अपना दूतावास खोला।. यूरोप और विदेश मामलों के फ्रांसीसी मंत्री जीन-यवेस ले ड्रियन ने कहा, "यह निर्णय अंतरराष्ट्रीय कानून और विशेष रूप से सुरक्षा परिषद और संयुक्त राष्ट्र महासभा के संकल्पों का उल्लंघन करता है।"
सन्दर्भ

श्रेणी:इज़राइल
श्रेणी:अमेरिकी विदेश संबंध
बिपिन चंद्र जोशी

जनरल बिपीन चंद्र जोशी , पीवीएसएम , एवीएसएम , एडीसी (५ दिसंबर 1935 - 19 नवंबर १९९४) भारतीय सेना के १७ वें चीफ ऑफ आर्मी स्टाफ (सीओएएस) थे। उनका जन्म उत्तराखंड के पिथौरागढ़ में हुआ था।

करियर 
 दिसंबर १९५४ में 64 कैवेलरी रेजिमेंट, भारतीय सेना बख्तरबंद कोर में कमीशन। 
 1971 के भारत-पाक परिचालन के दौरान पश्चिमी क्षेत्र में एक बख्तरबंद रेजिमेंट का आदेश दिया ।उन्होंने एक स्वतंत्र बख्तरबंद ब्रिगेड और एक इन्फैंट्री डिवीजन का भी आदेश दिया। 
 मई १९७३ से अक्टूबर १९७६ तक ऑस्ट्रेलिया में सैन्य सलाहकार
 गाजा में संयुक्त राष्ट्र बल में कर्मचारी अधिकारी 
 एक कोर मुख्यालय में ब्रिगेडियर जनरल स्टाफ 
 पूर्वी क्षेत्र में एक कोर का नेतृत्व किया  
 दक्षिणी कमांड के जनरल ऑफिसर कमांडिंग-इन-चीफ 
 सेना मुख्यालय में अतिरिक्त परिप्रेक्ष्य योजना (एडीजी पीपी) और महानिदेशक सैन्य संचालन (डीजीएमओ) 
 बख्तरबंद कोर सेंटर और स्कूल, अहमदनगर  में प्रशिक्षक के रूप में तीन कार्यकाल 
 कॉलेज ऑफ कॉम्बैट में निर्देशित स्टाफ, माउ  
 रक्षा कर्मियों के वार्डों के लिए, या तो सेवा या सेवानिवृत्त होने के लिए अगस्त १९९४ में महाराष्ट्र में पुणे संस्थान (इंजीनियरिंग कॉलेज) में महाराष्ट्र इंस्टीट्यूट ऑफ टेक्नोलॉजी की स्थापना की। 
 जनरल जोशी अपने कैरियर में बाद में 64 कैवेलरी के लिए रेजिमेंट के कर्नल (एक औपचारिक सैन्य संरक्षक पद) बन गए। 

पदक 
जनरल  बीसी जोशी  विशिष्ट सेवा के लिए परम  विशिष्ट  सेवा पदक ,अति  विशिष्ट  सेवा पदक प्राप्तकर्ता रहे हैं।

मृत्यु
जनरल बीसी जोशी 1 9 नवंबर 1 99 4 को नई दिल्ली सैन्य अस्पताल में ह्रदय आघात  से मृत्यु हो गई। वे  1 99 5 में सेवानिवृत्त होने वाले  थे। वह भारतीय सेना का एकमात्र अध्यक्ष  हैं जो अपने कार्यकाल में  में मृत्यु को प्राप्त हुए ।

विरासत 
उनके सम्मान में ,जनरल बीसी जोशी आर्मी पब्लिक स्कूल की स्थापना 1 99 3 में पिथौरागढ़ , उत्तराखंड में हुई थी।

सम्मान और पद 

105px105px105px105px105px105px
Param Vishisht Seva MedalAti Vishisht Seva MedalSamanya Seva MedalPaschimi StarSpecial Service MedalRaksha MedalSangram MedalSainya Seva MedalVidesh Seva Medal25th Anniversary of Independence Medal30 Years Long Service Medal20 Years Long Service Medal9 Years Long Service Medal

संदर्भ

श्रेणी:भारतीय सेनाध्यक्ष
श्रेणी:विकिपरियोजना भारतीय सेना
मिनर्वा मिल्स बनाम भारत सरकार

thumb|सर्वोच्च न्यायालय का प्रतीक चिह्न
मिनर्वा मिल्स बनाम भारत संघ(1980) मामले में सर्वोच्च न्यायालय ने यह निर्धारित किया कि अनुच्छेद 368 का खंड (4) विधिसम्मत नहीं (invalid) है क्योंकि यह न्यायिक पुनर्विलोकन को समाप्त करने के लिए पारित किया गया था। न्यायिक पुनर्विलोकन का सिद्धांत संविधान का आधारभूत लक्षण है। अत एव  42 वा संविधान अधिनियम संशोधन 1976 में हुआ  इस संशोधन को संविधान का मिनी संविधान भी कहा जाता है । इन संशोधन में तीन नए शब्द जोड़े गए समाजवादी , पंथ-निरपेक्ष  अखंडता  , संविधान के भाग 4 में 51क जोड़ा गया जिसमें नागरिकों के कर्तव्य को जोड़ा गया , राष्ट्रपति केबिनेट की सलाह के लिए बाध्य किया गया , प्रशासनिक अधिकरणों की व्यवस्था की गई , 1971 की जनगणना के आधार पर लोकसभा एवम राज्य विधानसभा की सीटो को निश्चित किया गया , संवैधानिक संशोधन को न्यायिक जांच से बाहर किया गया , न्यायिक समीक्षा के शक्ति में कटौती , लोकसभा एवम विधानसभा का कार्यकाल 6 वर्ष किया गया , DPSP के कार्यन्वयन हेतु बनाई गई विधियों को मूल अधिकार का उलंघन है इस आधार पर अवैध घोषित नही किया जाएगा के उक्त प्रावधान को असंवैधानिक बताते हुए निर्णय दिया गया कि संसद् संविधान के मौलिक ढांचें को नहीं बदल सकता। वामन राव बनाम भारत संघ (1981) वाद में न्यायलय ने यह भी स्पष्ट कर दिया कि आधारभूत लक्षण का सिद्धान्त 24-4-1973 को, अर्थात् केशवानंद भारती के निर्णय सुनाये जाने की तिथि, के बाद पारित होने वाले संविधान संशोधन अधिनियमों पर लागू होगा।

इन संशोधनों और विनिश्चयों का परिणाम यह हुआ कि –

(१) मूल अधिकारों का संशोधन किया जा सकता है।

(२) प्रत्येक मामले में न्यायालय यह विचार करेगा कि क्या मूल अधिकारों के संशोधन से संविधान के किसी आधारभूत लक्षण का निराकरण या विनाश या क्षय हो रहा है? यदि इसका उत्तर हाँ में है तो संशोधन उस विस्तार तक अविधिसंगत (invalid) होगा।

(३) आधारभूत लक्षणों के आधार पर उन्हीं अधिनियमों को अविधिमान्य किया जा सकेगा जो 24-4-1973 के बाद पारित किये गए हैं।

श्रेणी:भारतीय सर्वोच्च न्यायालय के प्रमुख प्रकरण
नोंगखाइलेम वन्य जीवन अभयारण्य

नोंगखाईलेम वन्य जीवन अभयारण्य मेघालय राज्य के री भोई जिले में लाईलाड ग्राम के निकट स्थित एक अभयारण्य है। यह पूर्वोत्तर भारत के सबसे सुन्दर एवं लोकप्रिय अभयारण्यों में से एक है। इसका विस्तार २९ किमी के क्षेत्र में है और यह यहां के पर्यटक गंतव्यों में अत्यन्त प्रसिद्ध स्थान है। यहां के वन्य जीवन में विविध प्रकार के पशु एवं पक्षी हैं जिनमें स्तनधारियों, एवियन, कृंतक, सरीसृप और कई अन्य प्रजातियां दिखाई देती हैं। वन्य जीवन के अलावा यहां का वन प्रदेश हरियाली एवं पादपों की ढेरों प्रजातियों से भी परिपूर्ण है। क्षेत्र के सबसे नीचे भूभाग लाइलाड ग्राम के निकट हैं जो सागर सतह से मात्र २०० मी पर स्थित हैं जबकि सबसे ऊंचे भाग पूर्वी एवं दक्षिणी हैं जिनकी अधिकतम ऊंचाई ९५० मी तक भी है। इस क्षेत्र को १९८१ मेंअभयारण्य घोषित किया गया था। 

 वन्य जीवन 
नोंगखाईलेम अभयारण्य में मेघालय के वनों के बहुत से मानव से अछूते भाग भी हैं।  इनमें से बहुत से भागों में जोंक आदि का बाहुल्य है। यहां बसने वाली ढेरों वन्य जीव प्रजातियों में से कुछ हैं रौयल बंगाल टाईगर, भारतीय सांड (बाइसन), हिमालयन काला भालू, क्लाउडेड लैपर्ड, आदि। इनके अलावा पक्षियों की भी बहुत सी रंगीन व शानदार प्रजातियां मिल जाती हैं जिनका निवास यहां के वनों की झाडियों व वृक्षों में है। इस तरह यह स्थान पक्षीदर्शियों के लिये भी वरदान है। इनमें से की प्रजातियां जैसे भूरी हौर्नबिल, मणिपुर बुश क्वैल, रूफ़स नेक्ड हार्नबिल, आदि हैं। बहुत से विदेशी प्रवासी पक्षी भी दूर क्षेत्रों या देशों से इस अभयारण्य में आते हैं। कीड़े और मकड़ियों की भी प्रजातियां यहां आम हैं। 

 पर्यटन 
यह अभ्यारण्य प्रकृति की भव्यता के दर्शन करने का अनोखा स्थान है। इस अभयारण्य के भ्रमण करने का सर्वोत्तम समय है मार्च-अप्रैल के माह, क्योंकि इस अवधि में प्रवासी पक्षियों की ढेरों प्रजातियां यहां की शोभा बढाती हैं। यहां न केवल देश से वरन विदेशों से भी वन्य जीवन प्रेमियों का आगमन होता है। अभयारण्य में प्रवेश पूर्व नोंगपोह कार्यालय से वन रेंज अधिकारी से अनुमति लेनी होती है। अभयारण्य का स्थान एवं स्थिति आवाजाही की दृष्टि से सुलभ है एवं निकटवर्ती कस्बों या शिलांग आदि से सडक मार्ग द्वारा सुगम है। 

 इन्हें भी देखें 
 री भोई जिला

 सन्दर्भ 

श्रेणी:मेघालय के गाँव
श्रेणी:मेघालय के अभयारण्य
चम्फाई

चम्फाई भारतीय राज्य मिज़ोरम का एक सीमावर्ती कस्बा है। यह राज्य के आठ ज़िलों में से एक चम्फाई ज़िले का मुख्यालय भी है। भारत-म्यांमार सीमा पर स्थित होने के कारण इस कस्बे का सामरिक महत्व भी है। इस कारण से यह भारत म्यांमार के मध्य प्रमुख व्यापार गलियारा भी है।

 इतिहास 
चम्फाई मिज़ो सरदार लालबुरा साइलो का केन्द्र था, जिसके खिलाफ सन १८७१-७२ के मध्य ब्रिटिशों ने अभियान चलाये थे। इस कस्बे ब्रिटिश साम्राज्य के दौरान किले की स्थिति प्रदान की गयी थी।

 अर्थव्यवस्था 
चम्फाई की अर्थव्यवस्था का प्रमुख आधार कृषि तथा सीमावर्ती व्यापार है। चम्फाई मिज़ोरम का प्रमुख व्यापारिक केन्द्र भी है। यहाँ पर ज़ोखावथार व्यापारिक चौकी से कपड़ों, चांदी के बर्तनों तथा विद्युत् उपकरणों का म्यांमार से आयात किया जाता है। यहाँ पर ११३ किमी लम्बी तथा ४८ किमी चौड़ी समतल भूमि है जहाँ पर प्रतिवर्ष १९,२०० क्विंटल चावल का उत्पादन किया जाता है। २०११ में १०,००० क्विंटल अंगूरों का उत्पादन किया गया।

 जलवायु 
चम्फाई की जलवायु न ज्यादा गर्म न ही ज्यादा सर्द है। ग्रीष्मकाल में तापमान १०°C से २०°C के मध्य तथा शीतकाल में १५°C से ३०°C के मध्य रहता है।

 जनसांख्यिकी 

भारत की जनगणना २०११ के अनुसार चम्फाई की कुल जनसंख्या ३२,७३४ है, जिसमे १६,२६५ पुरुष तथा १६,४६९ महिलाएँ हैं। ६ वर्ष से कम के बच्चों की संख्या ५,०६५ है जो कि कुल जनसंख्या का १५.४७% है। लिंगानुपात दर १०१३ है जो कि मिज़ोरम राज्य की औसत ९७६ से अधिक है। नगर की साक्षरता दर ९६.५४% है जो कि राज्य दर ९१.३३% से अधिक है। पुरुष साक्षरता दर ९७.६७% है जबकि महिला साक्षरता दर ९५.४४% है।

 धर्म 
यहाँ का प्रमुख बहुसंख्यक धर्म ईसाई है, जो कि कुल जनसंख्या का ९७.५५% हैं। अन्य अल्पसंख्यक धर्म हिन्दू १.१३%, मुस्लिम ०.९७%, अन्य ०.०९%, बौद्ध ०.०८% तथा जैन ०.०१% हैं। ०.१६% लोगों ने अपने धर्म का उल्लेख नहीं किया है।

 शिक्षा 
चम्फाई कॉलेज यहाँ का एकमात्र उच्च शिक्षण संस्थान है। इसके अतिरिक्त प्रारम्भिक शिक्षा हेतु कई सरकारी व निजी विद्यालय हैं।

 मीडिया 
चम्फाई की प्रमुख मिडिया निम्नलिखित हैं:
लेन्रुअल
पसल्था
रिहलिपुई
सीसीएन (डिजिटल टीवी संचालक)
एलसीएन (डिजिटल टीवी संचालक)

 यातायात 
पवन हंस हेलिकॉप्टर सेवा इस कस्बे को अइज़ोल से जोड़ती है। सड़क मार्ग द्वारा चम्फाई से मिज़ोरम की दूरी १९४ किमी है जो नियमित बस व सूमो सेवा द्वारा जुड़ी है। 
 
सन्दर्भ

बाहरी कड़ियाँ
 चम्फाई कस्बे का आधिकारिक जालस्थल
 चम्फाई दैनिक समाचार

श्रेणी:मिज़ोरम के नगर
श्रेणी:चम्फाई ज़िला
श्रेणी:चम्फाई ज़िले के नगर
चिक्की

चिक्की सामान्य रूप से मूँगफली और गुड़ से बनी पारम्परिक भारतीय मिठाई (भंगुर) है। चिक्की कई प्रकार की होती है, जो पूरे भारत में बहुत प्रसिद्ध है। चिक्की एक स्नैक अर्थात अल्पाहार की श्रेणी में आती है जिसे मुख्य रूप से मूँगफली और गुड़ द्वारा बनाई जाती है।
thumb|left|220px|भिन्न प्रकार की चिक्की
अंगूठाकार|चिक्की
उत्तर भारत , विशेष रूप से बिहार और उत्तर प्रदेश के क्षेत्रों में, इस मिठाई को लयिया पट्टी कहते है। भारत के सिंध और सिंधी क्षेत्रों में, इसे लेई व लाई और बांग्लादेश में कोटकोटी के नाम से जानी जाती है।

सन्दर्भ

श्रेणी:भारतीय मिठाइयाँ
राधिका कुमारस्वामी

अंगूठाकार|राधिका कुमारस्वामी
राधिका कुमारस्वामी एक भारतीय अभिनेत्री हैं | वे कन्नड़ फिल्मों में अभिनय करती हैं, वे कर्नाटक के मुख्यमंत्री एच॰ डी॰ कुमारस्वामी की पत्नी हैं ।
राधिका ने 2002 में कन्नड फिल्म ‘नीला मेघा शमा’ से अपना डेब्यू किया था। अपनी पहली फिल्म के डेब्यू के वक्त राधिका नौंवी में पढ़ती थी। हालांकि उनकी पहली रिलीज फिल्म नीनागागी है, जिसमें वह विजय राघवेन्द्र के अपोजिट नजर आई थी।

राधिका ने अपने करियर में अब तक तकरीबन 32 फिल्मों में अभिनय किया है। राधिका ने कन्नड फिल्मों के अलावा कुछ तमिल फिल्मों में भी काम किया है। इसके अलावा अब वह फिल्में भी प्रोड्यूस करती हैं।
राधिका अपनी फिल्मों से ज्यादा अपने निजी रिश्तों को लेकर चर्चाओं में रही है। मीडिया रिपोर्ट्स में दावा किया गया कि वर्ष 2000 में राधिका ने रतन कुमार से मंदिर में छिपकर शादी कर ली। इसके बाद 2002 में रतन कुमार ने राधिका के पिता के खिलाफ पुलिस में उसे अगवा करने की तहरीर भी दी, जिसमें बताया गया कि उसके पिता उसका करियर खत्म होने के डर से उसे अपने साथ ले गए।
इसके बाद राधिका की मां सामने आई और उन्होंने रतन कुमार पर आरोप लगाया कि उन्होंने उनकी बेटी से बहला-फुसलाकर शादी की है। राधिका की मां ने यह खुलासा भी किया कि तब राधिका की उम्र महज 14 साल थी। हालांकि, ये शादी महज दो साल ही चल पाई और साल 2002 में रतन कुमार का हर्ट अटैक से निधन हो गया।

सन्दर्भ

बाहरी कड़ियाँ
 राधिका कुमारस्वामी
श्रेणी:कर्नाटक के लोग
श्रेणी:1986 में जन्मे लोग
श्रेणी:जीवित लोग
आवासीय क्षेत्र

thumb|250px|न्यू यॉर्क का एक आवासीय क्षेत्र
आवासीय क्षेत्र (residential area) या रिहायशी क्षेत्र किसी नगर का वह भाग होता है जिसका प्रयोग अधिकांश रूप से मकानों व लोगों के आवास के लिए अन्य साधनों के लिए करा गया हो। यहाँ लोग अपने परिवारों के साथ रहते हैं, जबकि रोज़गार के लिए औद्योगिक, वाणिज्य या कृषि क्षेत्रों में जाते हैं। आवासीय क्षेत्रों में अक्सर ज़मीन के औद्योगिक और अन्य ग़ैर-आवासीय प्रयोगों पर पाबंदी होती है।" दिल्ली : रिहायशी इलाकों में भी हो सकती है सीलिंग? ," फ़रवरी 13, 2018, ऍन डी टी वी

 इन्हें भी देखें 
 आवास
 औद्योगिक क्षेत्र
 वाणिज्य क्षेत्र

 सन्दर्भ 

श्रेणी:नगरीय अध्ययन व नियोजन पारिभाषिकी
श्रेणी:आवास
श्रेणी:क्षेत्रीकरण
औद्योगिक क्षेत्र

thumb|250px|कनाडा का एक औद्योगिक क्षेत्र
औद्योगिक क्षेत्र (industrial park, industrial estate) किसी नगर, राज्य या अन्य प्रशासनिक भौगोलिक इकाई का वह भाग होता है जिसका प्रयोग अधिकांश रूप से उद्योग के लिए होता हो। इसमें कारख़ाने और अन्य औद्योगिक भवन होते हैं और अक्सर लोगों के आवास का कोई प्रबन्ध नहीं होता, यानि यहाँ काम करने वाले कर्मी अलग आवासीय क्षेत्रों से यहाँ काम करने आते हैं। औद्योगिक क्षेत्र अक्सर नगरों की बाहरी सीमा पर स्थित होते हैं।Industrial park scheme 2008 

 इन्हें भी देखें 
 कारख़ाना
 आवासीय क्षेत्र
 वाणिज्य क्षेत्र

 सन्दर्भ 

*
श्रेणी:नियोजित औद्योगिक क्षेत्र
श्रेणी:क्षेत्रीकरण
फारबिसगंज

फारबिसगंज (Forbesganj) भारत के बिहार राज्य के अररिया ज़िले में स्थित एक नगर है। यह नेपाल की अंतर्राष्ट्रीय सीमा के पास स्थित है।"Bihar Tourism: Retrospect and Prospect ," Udai Prakash Sinha and Swargesh Kumar, Concept Publishing Company, 2012, ISBN 9788180697999"Revenue Administration in India: A Case Study of Bihar," G. P. Singh, Mittal Publications, 1993, ISBN 9788170993810

 भूगोल 
फारबिसगंज अररिया जिले का एक शहर है, जो 1990 से पहले पूर्णिया जिला का हिस्सा था । इस शहर की सीमा नेपाल से लगती हैं। राष्ट्रीय राजमार्ग २७ और राष्ट्रीय राजमार्ग ५२७ यहाँ से गुज़रते हैं। और राष्ट्रीय राजमार्ग 57 भी Forbesganj होकर गुजरती है।

 इतिहास 
फारबिसगंज का इतिहास अत्यंत गौरवशाली रहा है। उन्नीसवीं सदी के मध्य में जब अलैक्जेंडर जॉन फोरबेस ने बाबू प्रताप सिंह दुगड़ व अन्य से सुल्तानपुर इस्टेट की खरीद की तो इसे फोरबेसाबाद नाम दिया गया। सन 1877 में हंटर की रिपोर्ट में भी शहर का नाम फोरबेसाबाद ही दर्ज है। लेकिन जब रेलवे लाइन आई तो शहर का नाम बदल कर फोरबेसगंज कर दिया। इस शहर के अंदर रामुपर, किरकिचिया, भागकोहलिया तथा मटियारी राजस्व ग्राम हैं और सुल्तानपुर इस्टेट की कचहरी के अवशेष आज भी नजर आते हैं। अलैक्जेंडर ने ही यहां सबसे पहले नील की खेती शुरू की और इस्टेट के अधीन 17 हजार बीघे में नील उपजाया जाता था। प्रथम विश्व युद्ध के दिनों में नील की चमक फीकी पड़ने से पहले ही अलैक्जेंडर व उसके वारिस जमींदारी व जूट के धंधे में पांव रख चुके थे। नील धीरे धीरे घटता गया और फारबिसगंज की चर्चा अनाज, कपड़ा व अन्य उपभोक्ता सामानों की सबसे बड़ी मंडी के रूप मे होने लगी। फारबिसगंज का बाजार चारो दिशाओं से रोजाना आने वाली हजारों अनाज लदी गाड़ियों की वजह से समृद्धि के शिखर को छूने लगा। फोरबेस परिवार के बाद इस्टेट का कारोबार ई रौल मैके के अधीन आ गया। मैके आम जन के साथ घुलमिल कर रहने वाला अंग्रेज था और स्थानीय बोलियां बड़े आराम से बोल लेता था । सन 1945 में उन्होंने इस्टेट को जेके जमींदारी कंपनी के हाथ बेच दिया और सबके सब वापस इंग्लैंड चले गए। मैके कानून का बड़ा ज्ञाता था और 1929 में उसने इंडिगो सीड से जुड़े एक मामले में दरभंगा के महाराजा सर कामेश्वर सिंह को हरा दिया था । यहां मैला आंचल उपन्यास के लेखक श्री फणीश्वर नाथ रेणु का जन्म स्थल भी हैं।

 आर्थिक 
ग्रामीण संपर्किता इसकी सबसे बड़ी विकास-बाधा है। शहर के पूरब में अम्हरा, खबासपुर, चिकनी, घोड़ाघाट, कौआचांड घाट, सौरगांव असुरी, कमताहा व ऐसे ही दर्जनों नदी घाट हैं, जहां पुल बना कर फारबिसगंज को नई ज़िंदगी दी जा सकती है। लेकिन अब तक ऐसा नहीं हो पाया है। फरबिसगंज में मखाना का अच्छा उत्पादन होता है, मखाना के पैकेट फारबिसगंज में तैयार किए जाते हैं और ट्रेन से दिल्ली, पंजाब, मुंबई और अन्य जगहों पर भेजे जाते हैं। जिसकी विदेशों में डिमांड है। इस कारण से यहाँ के किसानो की आर्थिक स्थिति में सुधार आएगा।

 राजनीति 
फारबिसगंज के विधायक विद्यासागर केसरी उर्फ मंचन केसरी हैं जो 2020 में पुनः फारबिसगंज के विधायक बने इससेे पहले 2015 में पहली बार उन्होंने फारबिसगंज सेे विधानसभा चुनाव जीता था।

 इन्हें भी देखें 
 अररिया ज़िला

 सन्दर्भ 

श्रेणी:अररिया जिला
श्रेणी:बिहार के शहर
श्रेणी:अररिया ज़िले के नगर
*
वाणिज्य क्षेत्र

thumb|250px|कनाडा के टोरोंटो शहर का वाणिज्य क्षेत्र
वाणिज्य क्षेत्र (commercial area) किसी नगर का वह भाग होता है जिसमें अधिकतर वाणिज्य-सम्बन्धी कार्य होते हैं और जिसमें स्थित अधिकांश भवन वाणिज्य कार्यों के लिए समर्पित होते हैं। बहुत से आधुनिक शहरों के केन्द्रीय भागों में ऐसे वाणिज्य क्षेत्र स्थित होते हैं। अक्सर यहाँ पर गगनचुम्बी इमारतें पाई जाती हैं जिसमें वाणिज्य-समबन्धी दफ़्तर होते हैं, मसलन मुम्बई का नरीमन पॉइंट ऐसा एक क्षेत्र है।Planning and Sustainability Innovation. Collaboration. Practical Solutions. Portland, Oregon: City of Portland Oregon.

 इन्हें भी देखें 
 वाणिज्य
 औद्योगिक क्षेत्र
 आवासीय क्षेत्र

 सन्दर्भ 

श्रेणी:नियोजन
श्रेणी:नगरीय अध्ययन व नियोजन पारिभाषिकी
श्रेणी:क्षेत्रीकरण
क्षेत्रीकरण

right|thumb|300px|अमेरिकी शहर टैलाहैसी के केन्द्रीय भाग का क्षेत्रीकरण
क्षेत्रीकरण (zoning) किसी नगर को भिन्न प्रयोगों के लिए समर्पित क्षेत्रों में विभाजित करने की प्रक्रिया होती है। विश्व के बहुत से शहरों में आवासीय क्षेत्र, वाणिज्य क्षेत्र, औद्योगिक क्षेत्र, इत्यादि एक-दूसरे से पृथक रखे जाते हैं और एक प्रकार के प्रयोग को कानूनी रूप से केवल उसके लिए समर्पित क्षेत्र में ही होने की अनुमति होती है। सुरक्षा, स्वास्थ्य, आर्थिक दक्षता व अन्य कारणों से क्षेत्रीकरण करा जाता है, मसलन औद्योगिक क्षेत्रों में शोर, प्रदूषण और भारी मशीनों व वाहनों से चोट लगने का ख़तरा अधिक होता है इसलिए वहाँ पर आवास की अनुमति नहीं होती है, और इन्हीं कारणों से आवासीय क्षेत्रों में कारख़ाने लगाने की आज्ञा भी नहीं दी जाती।

 इन्हें भी देखें 
 आवासीय क्षेत्र
 वाणिज्य क्षेत्र
 औद्योगिक क्षेत्र

 सन्दर्भ 

*
श्रेणी:स्थावर सम्पदा
श्रेणी:अचल सम्पत्ति कानून
श्रेणी:नगरीय नियोजन
नियमित अभिगमन

thumb|टोक्यो के शिन्जूकू रेल स्टेशन पर अभिगामी यात्रियों की भीड़
नियमित अभिगमन (regular commuting) किसी व्यक्ति या समूह द्वारा अपने आवास स्थान से अपने कार्य या पढ़ाई के स्थान के बीच में नियमित रूप से आने व जाने की क्रिया को कहते है।"अंग्रेज़ी-हिन्दी पारिभाषिक शब्दकोश," डॉ हरदेव बाहरी, राजपाल प्रकाशन, नई दिल्ली, २००९ अक्सर लोग सुबह के समय अपने घर से गाड़ी, बस या रेल द्वारा चलकर अपने कार्यालय पहुँचते हैं और फिर शाम को कार्य समाप्त होने पर अपने घर लौट जाते हैं। किसी भी बड़े नगर के क्षेत्रीकरण में ऐसे अभिगमन की अवश्यकताओं को ध्यान में लिया जाता है।

 इन्हें भी देखें 
 क्षेत्रीकरण
 आवासीय क्षेत्र

 सन्दर्भ 

*
श्रेणी:यातायात और पर्यावरण
श्रेणी:नगरीय भूगोल
श्रेणी:यात्रा के प्रकार
पौरमंडल

thumb|270px|अंतरिक्ष से अमेरिका के न्यू यॉर्क और जर्सी सिटी नामक नगरों का चित्र, जो मिलकर एक पौरमंडल में सम्मिलित हो चुके हैं
पौरमंडल (conurbation) ऐसा क्षेत्र होता है जिसमें कई शहर, बस्तियाँ व अन्य आबादी-वाले बसेरे जनसंख्या वृद्धि और नगर-विस्तार से एक दूसरे से विलय कर चुके हों। अधिकांश पौरमंडलों में कई केन्द्रीय क्षेत्र होते हैं जिनके बीच यातायात बहुत विकसित हो चुका होता है। आर्थिक रूप से यह एक-दूसरे से पूरी तरह जुड़ चुके होते हैं और लोग कार्य व आवास के लिए इनके बीच नियमित अभिगमन करते हैं।Hall, Peter (2002). Cities of Tomorrow. ISBN 0-631-23252-4. दिल्ली, गुड़गाँव, ग़ाज़ियाबाद, फ़रीदाबाद, और उनके पड़ोसी इलाके ऐसे एक पौरमंडल का उदाहरण हैं।"Landscapes of Accumulation: Real Estate and the Neoliberal Imagination in Contemporary India," Llerena Guiu Searle, University of Chicago Press, 2016, ISBN 9780226385235, ... The greater Delhi conurbation, now called the National Capital Region, includes nearby cities such as Faridabad, Ghaziabad, Noida, Greater Noida, and Gurgaon in the neighboring states of Haryana and Uttar Pradesh ...

 इन्हें भी देखें 
 नियमित अभिगमन
 नगर

 सन्दर्भ 

श्रेणी:नगरीय अध्ययन व नियोजन पारिभाषिकी
श्रेणी:नगरीय नियोजन
श्रेणी:प्रकारानुसार आबाद स्थान
वास्तुस्थितिकी

thumb|right|367px|न्यू ओर्लियंस में बनाए जाने वाले एक प्रस्तावित वास्तुस्थितिक भवन का एक काल्पनिक चित्रणSeth, Radhika. "Heavenly Abode"  on the Yanko Design website (August 17, 2009). Retrieved April 29, 2015.
वास्तुस्थितिकी (Arcology) वास्तुशास्त्र और पारिस्थितिकी का एक मिश्रित अध्ययन होता है जिसमें विशेष रूप से घनी जनसंख्या वाले क्षेत्रों में ऐसे आवास व कार्यस्थल बनाने पर बल दिया जाता है जिनका पर्यावरण पर कम-से-कम हानिकारक प्रभाव हो। अक्सर इसमें एक ही बड़ी इमारत में आवास, कार्यालय, कृषि और दुकानें स्थापित करने की परिकल्पना की जाती है।Soleri, Paolo (1973), The Bridge Between Matter & Spirit is Matter Becoming Spirit; The Arcology of Paolo Soleri, Garden City, New York: Anchor Books, p. 46, ISBN 978-0-385-02361-0.

 इन्हें भी देखें 
 वास्तुशास्त्र
 पारिस्थितिकी
 पर्यावरण

 इन्हें भी देखें 

श्रेणी:पर्यावरणीय डिज़ाइन
श्रेणी:मानवीय पर्यावास
श्रेणी:नियोजित नगर
श्रेणी:नगरीय अध्ययन व नियोजन पारिभाषिकी
श्रेणी:उदयीमान प्रौद्योगिकी
भद्रवर्ग

thumb|upright|१८वीं शताब्दी में कोरिया में भद्रवर्गीय विद्वानों का एक सम्मेलन
भद्रवर्ग (gentry) किसी पारम्परिक समाज में कुलीनवर्ग के नीचे का वह सामाजिक वर्ग होता है जिसके सदस्य अच्छे परिवारों में जन्में व अच्छे संस्कारों से युक्त माने जाते हैं। पारम्परिक समाजों में, जब अधिकांश लोग अनपढ़ थे, वे अक्सर शिक्षित भी हुआ करते थे और शिष्ट माने जाते थे।

 इन्हें भी देखें 
 कुलीनवर्ग
 सामाजिक वर्ग

 सन्दर्भ 

*
श्रेणी:सामाजिक वर्ग
श्रेणी:उच्च समाज
श्रेणी:कुलीनवर्ग
चूम (तम्बू)

thumb|300px|रूस के साइबेरिया क्षेत्र में स्थित तूवा में चूम
चूम (अंग्रेज़ी: Chum, रूसी: чум) रूस के साइबेरिया क्षेत्र के पश्चिमोत्तरी भाग में रहने वाली बंजारा यूराली लोगों द्वारा बनाएँ जाने वाले अस्थाई आवास तम्बूओं को कहते हैं। यह लोग अक्सर रेनडियर पालन से जीविका चलाते हैं और इन तम्बूओं को भी आम तौर से लकड़ी के खम्बों के इर्द-गिर्द रेनडियर खाल लपेट कर बनाया जाता है।Notes by Oxana Kharuchi Wayback machine link, Russian Association of the Indigenous Peoples of the North

 इन्हें भी देखें 
 साइबेरिया
 यूराली भाषाएँ
 रेनडियर

 सन्दर्भ 

श्रेणी:तम्बू
श्रेणी:साइबेरिया
श्रेणी:मकानों के प्रकार
टीपी

thumb|250px|सन् 1891 में एक लकोटा अमेरिकी आदिवासी टीपी का लिया गया एक चित्र
टीपी (Tipi, Teepee) उत्तर अमेरिका के ग्रेट प्लेन व प्रेरी क्षेत्रों में बसने वाले अमेरिकी आदिवासी समूहों द्वारा आवास के लिए प्रयोग होने वाले शंकु-आकार के पारम्परिक तम्बुओं को कहते हैं। इनका ढांचा १५ से २० फ़ुट लम्बे खम्बों से बना होता है जिसके इर्द-गिर्द अमेरिकी बायसन की खाल लपेटी जाती है। तम्बू के ऊपर खाल का एक भाग लटका हुआ होता है जो बाहर से वर्षा, हिम और पवन को भीतर आने से तो रोकता है लेकिन अंदर जल रही आग के धुँए को तम्बू से निकास का मार्ग प्रदान करता है।Holley, Linda A. Tipis-Tepees-Teepees: History and Design of the Cloth Tipi.The American Antiquarian and Oriental Journal, Volume 24. Edited by Stephen Denison Peet. p253 History of Dakota Territory, Volume 1. By George Washington Kingsbury. S.J. Clarke Publishing Company, 1915. p147 

 इन्हें भी देखें 
 तम्बू
 ग्रेट प्लेन
 अमेरिकी आदिवासी

 सन्दर्भ 

श्रेणी:तम्बू
श्रेणी:मकानों के प्रकार
श्रेणी:संवहनीय स्थापय
श्रेणी:अमेरिकी आदिवासी संस्कृति
दृश्यता

thumb|250px|[[[कोहरे से आगे की सड़क की दृश्यता घटती है]]
मौसम विज्ञान में दृश्यता (visibility) उस दूरी का माप होता है जिस तक कोई वस्तु या प्रकाश स्पष्ट रूप से देखा जा सके। अक्सर यह वायु तथा जल के लिए प्रयोग होता है। मसलन विमानों के लिए वायु की दृश्यता बहुत महत्वपूर्ण होती है। इसी तरह कोहरे में वाहन चलाने के लिए दृश्यता एक महत्वपूर्ण माप है।Seinfeld, John H.; Pandis, Spyros N. (2006). Atmospheric Chemistry and Physics - From Air Pollution to Climate Change (2nd ed.). John Wiley and Sons, Inc. ISBN 0-471-82857-2.

तेल संरक्षण से बेहतर जीवन व पर्यावरण

हम सभी जानते हैं कि हमारे दैनिक जीवन में तेल कितना महत्वपूर्ण है, मोम की मोमबत्तियों से विशाल ट्रकों तक सब कुछ पेट्रोलियम से बना है। परंतु, यह अत्यंत महत्वपूर्ण ईंधन हमारे ग्रह पर सीमित मात्रा में मौजूद है। एक सर्वेक्षण के अनुसार, यदि खपत की वर्तमान दर जारी रहती है तो तेल का भंडार केवल 50 साल अधिक रहेगा।

लेकिन, जो तेल बचा है, उसकी मात्रा से ज्यादा महत्वपूर्ण इसके उपयोग के पर्यावरणीय प्रभाव हैं। तेल की बीरिंग पर्यावरण में हानिकारक गैसों को छोड़ती है जो पृथ्वी पर गर्मी बढ़ाती हैं। इसे ग्लोबल वार्मिंग कहते हैं। ग्लोबल वार्मिंग के कई नुकसान हैं। जब धरती पर गर्मी बढ़ जाती है तब ध्रुवों में बर्फ पिघलती है और महासागरों में जल स्तर बढ़ाती है। प्रदूषण से मानव शरीर में श्वसन संबंधी बीमारियां भी होती हैं। ये गैसें वनस्पतियों और जीवों को नष्ट कर सकती हैं।

पूर्व लिखित को ध्यान में रखते हुए, तेल का संरक्षण करना बहुत महत्वपूर्ण है। हम इसका संरक्षण कई तरीकों से कर सकते हैं। हमें वाहनों का उपयोग कम करना चाहिए। निजी वाहनों के बजाय सार्वजनिक परिवहन का उपयोग करें। इलेक्ट्रिक वाहनों का उपयोग करने की कोशिश करें जो पर्यावरण को नुकसान नहीं पहुंचाते हैं। प्रदूषण को रोकने के लिए अधिक से अधिक पेड़ लगाएं। वाहनों में प्रदूषण और माइलेज की अक्सर जाँच करें।

निष्कर्ष में यह कहा जा सकता है कि तेल का उपयोग और पर्यावरण संरक्षण संरक्षण केवल तेल के उपयोग को कम करने और ऊर्जा के वैकल्पिक स्रोतों के साथ जीवाश्म ईंधन की जगह के माध्यम से संभव है। एक उज्जवल, स्वस्थ और सुरक्षित भविष्य के लिए हमें जल्द से जल्द उन पर स्विच करना चाहिए!

 इन्हें भी देखें 
 मौसम विज्ञान
 प्रकाशिकी

 सन्दर्भ 

*
श्रेणी:आधारीय मौसमी अवधारणाएँ और परिधटनाएँ